**Бекітемін**

 **«Зеренді ауданының мемлекеттік**

 **архиві» КММ-нің директоры**

 **\_\_\_\_\_\_\_\_\_\_\_\_\_ Т. Сейфулин**

 **2023 жылғы\_\_\_\_\_\_\_\_\_\_**

**2024 жылы Зеренді ауданы мемлекеттік**

 **архивінде архив ісін дамытудың**

**НЕГІЗГІ БАҒЫТТАРЫ**

**Архив ісін дамытуды мемлекеттік реттеу**

Зеренді ауданы мемлекеттік архивінің жұмысы 2024 жылы ел Президентінің Қазақстан халқына Жолдауын, 2020-2025 жылдарға арналған «Архив-2025» жобасын іске асыру бойынша іс-шаралар жоспарын, «Ұлттық архив қоры және архивтер туралы» Қазақстан Республикасының Заңын, Қазақстан Республикасы Мәдениет және спорт министрлігінің, архив ісі және құжаттамалар департаментінің, облыс әкімінің нормативтік құқықтық актілерін, жеке ұйымдық-өкімдік құжаттарын жүзеге асыруға бағытталатын болады.

Архив ісін дамыту мен жетілдіруге, Ұлттық архив қоры құжаттарының сақталуын қамтамасыз етуге, сақталатын құжаттарға ғылыми-анықтамалық аппаратты құруға және жетілдіруге, оларды жан-жақты пайдалануға, құжаттарды сандық форматқа көшіруге, ақпараттық технологияларды енгізуге ерекше назар аударылатын болады.

Зеренді ауданы мемлекеттік архивінде сақталатын құжаттардың сақталуын және пайдаланылуын қамтамасыз етуге, ведомстволық архивтердегі ҚР ҰМҚ құжаттарының құндылығын сараптауға бағытталған дәстүрлі жоспарланған жұмыстар мен іс-шаралардан басқа Қазақстан Республикасы Үкіметінің 2023 жылғы 25 тамыздағы № 236 қаулысымен бекітілген мемлекеттік және мемлекеттік емес ұйымдарда құжаттау, құжаттаманы басқару және электрондық құжат айналымы жүйесін пайдалану қағидаларына, сақтау мерзімі бар үлгілік құжаттар тізбесіне, ведомстволық және жеке архивтердің құжаттарды қабылдау, сақтау, есепке алу және пайдалану қағидаларына, «Мемлекеттік қызметтер туралы» Қазақстан Республикасының заңына, Мемлекеттік қызмет стандартына сәйкес құжаттармен жұмыс жетілдірілетін болады.

 **1. Ұлттық архив қоры құжаттарының**

**сақталуын қамтамасыз ету және мемлекеттік есепке алу**

Зеренді ауданы мемлекеттік архивінде құжаттардың сақталуын қамтамасыз ету бағытында материалдық-техникалық базаны нығайтуға және Ұлттық архив қорының құжаттарын сақтауды ұйымдастыруды жетілдіруге бағытталатын болады. Осы мақсатта қажетті санитарлық-гигиеналық және температуралық-ылғалдылық режимдерін сақтау, күзет және өртке қарсы қауіпсіздік іс-шараларын өткізу.

Сақтаулы құжаттардың физикалық жағдайын жақсарту бойынша жұмыстар жоспарлануда: **1500 парақты қалпына келтіру** (73-қор Көкшетау ауданының

2

арнайы шаруашылық бірлестігі, 82-қор Көкшетау аудандық тұтынушылар одағының аудандық дүкені), **1200 сақтау бірлігін қораптау** (Көкшетау ауданының ауыл шаруашылық басқармасы, «Водник АЖМК, Бұлақ, Симферополь, Алексеевка, Молодежный Раздольный кеңшарларының жұмысшылар кооперативі, «Күсеп», «Садовый», «Қызыл сая», «Симферопольский» кеңшарлары, Көкшетау ауданының қоғамдық тамақтану, тамақ комбинаты, дүкені); **10 парақтағы өшіп қалған мәтіндерді қалпына келтіру**, (233-қор Зеренді ауданының «Мамандандырылған күзет қызметі басқармасы» ММ)-**35 сақтау бірлігін құрайтын** **қағаз жүзіндегі істердің және** 253- қор Зеренді ауданының тарихы бойынша фотоқұжаттардың **171 сақтау бірлігін құрайтын** **істердің бар – жоғын және физикалық жай-күйін тексеру.**

4 қор бойынша есептік құжаттар жиынтығын тексеру жұмысы жүргізілетін болады.

Жыл бойы архив қоймаларында температуралық-ылғалдылық режимін бақылау, дезинфекциялық және дезинсекциялық өңдеу жұмыстары жүзеге асырылатын болады.

2. Қазақстан Республикасының Ұлттық архив қорын қалыптастыру. Ведомстволық архивтер мен іс жүргізуде құжаттарды ұйымдастыруға ұйымдық-әдістемелік басшылық ету.

Зеренді ауданының мемлекеттік архиві ұлттық архив қоры құжаттарының сақталуын қамтамасыз ету және ауданымыздың ұйымдарында сақталатын жеке құрам бойынша құжаттардың сақталуын қамтамасыз ету, мемлекеттік сақтауға құжаттарды іріктеу сапасын арттыру мәселелеріне назар аударатын болады. Сонымен қатар, Зеренді ауданының барлық мекемелері мен ұйымдарында Қазақстан Республикасы Үкіметінің 2023 жылғы 25 тамыздағы № 236 қаулысымен бекітілген мемлекеттік және мемлекеттік емес ұйымдарда құжаттау, құжаттаманы басқару және электрондық құжат айналымы жүйесін пайдалану қағидаларын, Қазақстан Республикасы Үкіметінің 2023 жылғы 25 тамыздағы № 1003 қаулысымен бекітілген ведомстволық және жеке архивтердің құжаттарды қабылдау, сақтау, есепке алу және пайдалану қағидаларын енгізу жоспарлануда.

2024 жылы Зеренді аудандық атқару комитетінің төрағасы-Әубәкір Ілиясовтің 15 сақт.бірлігі шамасында жеке тектік құжаттарын және 10 сақт.бірл. құрайтын фотоқұжаттарды қабылдау жоспарлануда.

Зеренді ауданының құрметті азаматтары құжаттарының жинақтамасын толықтыру жұмыстары жалғастырылады.

3 ұйым мен мекемелердің істер номенклатурасын жетілдіру, мекемелердің мамандарымен 4 семинар өткізу жоспарлануда.

Ақылы қызмет көрсетуге байланысты Зеренді ауданының мекемелері мен ұйымдарында 300 мың теңге сомаға құжаттарды ретке келтіру жоспарлануда.

3

**3. Ғылыми ақпарат және құжаттарды пайдалану.**

**Ақпараттық-іздеу жүйелерін құру.**

Зеренді ауданының мемлекеттік архивінде архив қорларын ақпараттандыруды арттыру бойынша жұмыстар жүргізілетін болады.

95-қор, Зеренді ауданы әкімінің аппараты құжаттарының 10 сақтау бірлігін каталогтап, каталогқа 15 карточка енгізу жоспарланып отыр.

Жеке және заңды тұлғаларды Зеренді ауданы мемлекеттік архивінің құжаттарына жылдам әрі тиімді қол жеткізумен қамтамасыз ету үшін электрондық

архив құру мақсатында құжаттардың 2500 сақт.бірлігінің 150 000 бетін (скан-бейнелер) сканерлеу жоспарлануда.

ЕЭАД ақпараттық жүйесімен жұмыс істеуге байланысты ақпараттық жүйеге 2 қор, 4 тізімдеме, 2500 сақт. бірлігінің 150 000 бетін енгізу де жоспарда бар.

Мемлекеттік архивтің қызметінде ауданымыздың тарихы және маңызды тарихи оқиғалар мен мерейтойлар бойынша ретроспективті құжаттық ақпаратты анықтау мен пайдалану ерекше орын алады.

Аудандық газет беттерінде архивтік құжаттар негізінде 1 мақала: «Ол жеңіске жетті» (мамыр) және мемлекеттік қызмет бойынша 1 мақала: «Архивтік анықтамаларды, архивтік құжаттардың көшірмелерін немесе архивтік үзінділер беру» мемлекеттік қызметі атты мақалалар жариялау жоспарланған. Сондай-ақ «Зерендінің тың шежіресі», «Тыңда тоғысқан тағдырлар», «Көшеге оның есімі берілді», «Аңыз адам», «Тарихи жады-болашаққа бастар жол» атты 5 фотоқұжаттық көрмелер ұйымдастырылады.

Генеалогиялық және тақырыптық сипаттағы сұраныстардың сапалы және уақтылы орындалуын қамтамасыз етуге, ХҚКО және "Электрондық үкімет" порталы арқылы мемлекеттік қызмет көрсетуге ерекше назар аударылатын болады.

**4. Ғылыми-техникалық ақпарат.**

**Кадрлардың біліктілігін жоғарылату.**

**Ұжымның әлеуметтік дамуы.**

2024 жылы архив ісі мәселелері бойынша нормативтік-құқықтық актілерді зерделеу, Қазақстан архивтері", "Қазақстандағы іс қағаздарды жүргізу", "Құжат айналымы мәселелері" журналдарындағы және әдістемелік, архив ісі әдебиетінің жаңалықтарына шолу жасалады.

2024 жылы архивистердің іскерлік біліктілігін арттыру, еңбекті қорғау және қауіпсіздік техникасы бойынша аппараттық оқу жүргізілетін болады.

Мүмкіндігінше архив қызметкерлері мен архив ісінің ардагерлерін әлеуметтік қорғау мәселелеріне де назар аударылатын болады.

**Қосымша:** Зеренді ауданы мемлекеттік архиві қызметінің 2024 жылға арналған негізгі бағыттарының көрсеткіштері 4 бетте, 1 данада.

Орынд.: Ш.Бекенова

Тел.: 8 (71632) 21-3-68